Siavash Hagh Nazari. Siavash Hagh Nazari ( ; 1995-yil 3-avgustda tugʻilgan) – Eronlik professional futbolchi, Eron Pro ligasining Nassaji Mazandaran klubida hujumkor yarim himoyachi sifatida oʻynaydi. Futbolchilik faoliyati. Malavan. 2015-yilning yozida Siavash Malavan jamoasi yigʻiniga qoʻshilgan. U Malavan jamoasi tarkibidagi professional debyutini 2015-yilning 20-noyabrida oʻtkazgan va u Saipa jamoasiga qarshi oʻyinda zaxiradan maydonga tushgan. Skala Stryi. Siavash Ukrainadagi debyutini 2017-yilning 25-sentabrida „Ahrobiznes Volochysk“ klubiga qarshi o'tkazgan. 2017-yilning 9-noyabrida u haftaning eng yaxshi futbolchisi bo'lgan. Volin Lutsk. 2018-yilning 23-fevralida Siavash Ukraina birinchi ligasining „Volin Lutsk“ klubi bilan shartnoma imzolagan. Hagh Nazari Ukraina birinchi ligasida 2019-yil aprel oyining eng yaxshi futbolchisi deb topilgan. Oʻzbekiston. 2022-yilgi mavsumda Oʻzbekiston Superligasi vakili AGMK klubi bilan shartnoma tuzgan. 2023-yilgi mavsum yakunida Olmaliqning „OKMK“ jamoasi bilan shartnomasi yakunlangach, 2023–24-yilgi Osiyo Chempionlar Ligasidagi ishtirokini davom ettirayotgan Namanganning „Navbahor“ klubi bilan shartnoma imzolagan. 2024-yil mavsum soʻngida Navbahor jamoasi bilan shartnomasi yakunlaganidan soʻng jamoani tark etgan. Terma jamoadagi faoliyati. U17. U 2010-yilgi U16 Osiyo chempionatida ikkita oʻyin oʻtkazgan. U20. U 2014-yilgi Osiyo U-19 chempionatida Eron U20 tarkibida ishtirok etgan.